wickkiey/tamil-wikipedia-markdown huggingface dataset:
# கு. முத்துக்குமார்


**குமரேசன் முத்துக்குமார்** (**K. Muthukumar**)(இறப்பு: சனவரி 29, 2009, அகவை 28) ஈழத்தமிழர்களின் படுகொலைக்கு இந்திய அரசு துணை போவதாக, கண்டித்து தனக்குத்தானே தீயிட்டு உயிரைப் போக்கிக்கொண்டவர் ஆவார். இவர் சென்னையில் *பெண்ணே நீ* இதழில் பத்திரிகையாளராக வேலை செய்து வந்தவர். அதற்கு முன்னர் உதவி இயக்குநராகவும் வேலை செய்தவர்.  

## தீக்குளிப்பு
தமிழ்நாடு, தூத்துக்குடி மாவட்டம், புலியநல்லூரைச் சேர்ந்த முத்துக்குமரன் (28) எனும் இளைஞ‌ர் சென்னை நுங்கம்பாக்கத்தில் மத்திய அரசு அலுவலக‌‌ங்கள் அமை‌ந்து‌ள்ள சாஸ்திரி பவ‌னு‌க்கு சனவரி 29 அன்று காலை வந்து திடீரென, *ஈழத்தமிழர்களை வாழ்த்தி முழக்கமிட்டும், அவர்களைக் காப்பாற்ற கோரியும்* சத்தமிட்டபடி மண்ணெ‌‌ண்ணெ‌‌யை உட‌லி‌ல் ஊற்றித் தீயை பற்ற வைத்தார். அவர் கையிலிருந்த ஈழத்தமிழரின் போராட்டத்திற்கான பிரசுரங்கள் காற்றில் பறந்தன. உடல் முழுவதும் தீ எரிந்த நிலையில் முத்துக்குமர‌ன் ஓர் இடத்தில் சாய்ந்து விழுந்தார். அவர்மீது எரிந்து கொண்டிருந்த தீ அணைக்கப்பட்டு உடனடியாக அவரைக் காவல்துறையினர் கீழ்ப்பாக்கம் மருத்துவக் கல்லூரி மருத்துவமனையில் சேர்த்தனர். அ‌ங்கு அவருக்குத் தீவிர சிகிச்சை அளிக்கப்ப‌ட்டும் பயனின்றி இறந்தார்.  

இறக்கும் முன் முத்துக்குமார் காவற்துறையினரிடம் அளித்த மரண வாக்குமூலத்தில், "இலங்கையில் தமிழ் இனம் சிறக்க வேண்டும். காங்கிரஸ் ஆட்சியில் மத்திய அரசு இலங்கை பிரச்சினையில் குருடு ஆகிவிட்டது. அதன் கண்களைத் திறப்பதற்காவே எனது உடலில் தீ வைத்துக் கொண்டேன். வேறு எங்கும் தீக்குளித்தால் சாதாரணமாக விட்டு விடுவார்கள். எனவே தான் ஒன்றிய அரசு அலுவலகத்துக்குள் சென்று தீக்குளித்தேன். இலங்கைத் தமிழர்களைக் காப்பாற்ற தமிழ்நாட்டில் பெரிய அலை கிளம்பி உள்ளது. எனினும் ஒன்றிய அரசு எந்த நடவடிக்கையும் எடுக்கவில்லை. ஈழத் தமிழர்களில் நிறைய புத்திசாலிகள் இருக்கின்றனர். அவர்கள் பலியாவது வேதனையாக இருக்கிறது." என்று குறிப்பிட்டார்.  

## தமிழகத்த்தில் ஏற்பட்ட பின் விளைவுகள்

கு.முத்துக்குமாரின் மரணம் தமிழகத்தில் பெரும் தாக்கத்தை ஏற்படுத்தியது. தமிழகம் முழுக்க மாணவர்கள், பெண்கள், பத்திரிக்கையாளர்கள், வழக்குரைஞர் எனப் பொதுமக்கள் அலை அலையாக திரண்டு தங்கள் உணர்வுகளை வெளிப்படுத்தினர். சேலத்தில் அனைத்து அமைப்பினரும் சேர்ந்து 30.01.2009 நடத்திய வீர வணக்க ஊர்வலம் மாலை 4 மணிக்கு அஸ்தம்பட்டியில் தொடங்கி ஊர்வலம் பழைய பேருந்து நிலையத்தில் முடிந்தது.  

திரளான திருநங்கைகள், விடுதலை சிறுத்தைகள் பாட்டாளி மக்கள் கட்சி, பெரியார் திராவிடர் கழகம், தமிழ்நாடு மாணவர் கழகம், குடியுரிமை பாதுகாப்பு நடுவம், தமிழ்நாடு ஒடுக்கப்பட்டோர் விடுதலை இயக்கம், தமிழ்த் தேசப் பொதுவுடைமைக் கட்சி மற்றும் அனைத்துக் கல்லூரி மாணவர்கள் உட்பட நூற்றுக்கணக்கானோர் கலந்துகொண்டனர்.  

## 'முடிந்தவரை போராடுங்கள்'
'என் பிரேதத்தை உடனே எரித்து விடாதீர்கள். துருப்புச் சீட்டாக வைத்துக்கொண்டு முடிந்தவரை போராடுங்கள்'; என்று அவரது கடிதத்தில் தெரிவித்திருந்தார். அதனால் அவரது இறுதி மரியாதை நிகழ்வில் தாமதம் ஏற்பட்டது. அதனால் சீக்கிரத்தில் உடல் அடக்கம் செய்யமாட்டோம் என்று மாணவர்கள் பிடிவாதமாக இருந்தனர்.  

## முத்துக்குமாருக்கு மணிமண்டபம்
முத்துக்குமாருக்கு மணிமண்டபம் கட்டப்படும் என “இளந்தமிழர் இயக்கம்“ என்ற அமைப்பு அறிவித்து, அதற்கான பணிகளைச் செய்து வந்தது. இது தொடர்பாக உலகத் தமிழர்களுக்கு வேண்டுகோள் விடுத்து முத்துக்குமாரின் தந்தை ஒரு கடிதமும் எழுதியிருந்தார்..
# க. வே. பாலகுமாரன்


**க. வே. பாலகுமாரன்** விடுதலைப் புலிகளின் மூத்த உறுப்பினர்களில் ஒருவர். இவர் விடுதலைப் புலிகளுக்கு ஒரு அரசியல் மதியுரைஞராக செயற்பட்டார். புலிகளுடன் இணையும் முன்னர் இவர் ஈழ புரட்சிகர மாணவர் இயக்கத்தின் தலைவராக இருந்தார். இந்த அமைப்பு விடுதலைப் புலிகளுடன் 1990 களின் இறுதியில் இணைந்தது.
# படிமம்:Muthukumaran.jpg

முத்துக்குமாரின் இந்த புகைப்படத்தை நற்கீரன் இதழின் இனையதளத்திலிருந்து (http://www.nakkheeran.in/users/frmNews.aspx?N=2654) எடுத்துள்ளேன்.  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.
# 2009ம் ஆண்டு தமிழர் உரிமைப் போர் (கனடா)


இலங்கை அரசின் தமிழர் இனவழிப்பு நடவிடிக்கைகளை கண்டித்து அதற்கு எதிராக தொடர்ச்சியாக எதிர்ப்புப் போராட்டங்கள் கனடாவில் நடைபெற்றுவருகின்றன. சனவரி 30, 2009 அன்று ரொறன்ரோ, மொன்றியால், கல்கிறி உட்பட பல இடங்களில் **மனிதச் சங்கிலிப் போராட்டம்** நடைபெற்றது. 12 தொடக்கம் இரவு வரை இந்தப் போராட்டம் நடைபெற்றது. பல்லியரக்காண மக்கள், குறிப்பாக இளையோர் இந்தப் போராட்டத்தில் கலந்துகொண்டார்கள். டொரன்ரோவில் மட்டும் 45 000 மக்களுக்கு மேல் பங்ககு கொண்டதாக ரொறன்ரோ ஸ்ரார் செய்தி வெளியிட்டுள்ளது.  

ரொறன்ரோ மையப் பகுதியானா யூனியன் நிலையம் அமைந்துள்ள "பிரண்ட் இசுட்ரீட் வெசுட்டு" (Front Street West) ஒரு பகுதி மூடப்பட்ட, அங்கு பல்லாயிரக்காண மக்கள் கோசம் எழுப்பி, உணர்ச்சிமயப்பட்டு நின்றார்கள். அந்த வீதியின் ஒரு பெரும் பகுதி நீட்டாக மக்கள் நின்று ஆர்ப்பாட்டம் செய்தார்கள்.  

## ஊடகங்களின் கவனயீர்ப்பு
யூனியன் நிலையத்தை அண்மித்து கனடிய ஓலி/ஒளி பரப்புக் கூட்டுத்தாபனம், குளோபில் மெயில், சிட்டி டிவி உட்பட பல ஊடக நிறுவனங்கள் உள்ளன. இந்த நிறுவனங்களுக்கு முன்னர் கூட்டாக நின்று பலர் கோசம் எழுப்பு கவனம் பெற முயன்றனர். அனேக ஊடக நிறுவனங்கள் இந்த நிகழ்வுக்கு முக்கியத்துவம் குடுத்து செய்தி வெளியிட்டனர்.  

## எழுப்பப்பட்ட கோசங்கள்
- Sri Lanka, Stop the War.
- We Want, Justice.
- We Want, Freedom.
- Canada, Help Us.

## படக்காட்சியகம்

## இவற்றையும் பாக்க
- ரொறன்ரோ பல்கலைக்கழக மாணவர் அடையாள உண்ணாநிலை
# ரொறன்ரோ பல்கலைக்கழக மாணவர் அடையாள உண்ணாநிலை



**ரொறன்ரோ பல்கலைக்கழக மாணவர் அடையாள உண்ணா நிலை** என்பது ரொறன்ரோ பல்கலைக்கழக தமிழ் மாணவர்கள் ஈழத்தில் தமிழரின் பேரவலத்தை நிறுத்தக் கோரி உண்ணாநிலைப் போராட்டத்தைக் குறிக்கிறது. இந்த அடையாள உண்ணாநிலை சனவரி 26, 2009 செவ்வாய்க்கிழமை 11 மணிக்கு தொடங்கி, அடுத்த நாள் 11 மணிக்கு முடிக்கப்பட்டது. இதில் சென். யோர்ச் வளாகத்தில் 400 மாணவர்கள் வரையும், ஸ்காபிரோ வளாகத்தில் 150 மாணவர்கள் வரையும் பங்கு கொண்டனர். உணர்ச்சி மிக்க கவிதைகள் வாசிக்கப்பட்டன. கலை நிகழ்வுகளும் இடம்பெற்றன. இந்த நிகழ்வில் தமிழினத்தினர் மட்டுமின்றி குறிப்பிடத்தக்க அளவு பிற இனத்தைச் சேர்ந்த மாணவர்களும் கலந்துகொண்டது குறிப்பிடத்தக்கது.
# தொராண்டோ பல்கலைக்கழகம்

**தொராண்டோ பல்கலைக்கழகம்** (*University of Toronto*) ஒரு அரச ஆய்வுப் பல்கலைக்கழகம். இது கனடாவில், ஒன்டாரியோ மாகாணத்தின், தொராண்டோ மாநகரில் அமைந்துள்ளது. 1827 ஆம் ஆண்டில் அமைக்கப்பட்ட இந்தப் பல்கலைக்கழகம் உலகின் சிறந்தவற்றில் ஒன்று. இதற்கு மூன்று வளாகங்கள் உள்ளன (சென். யோர்ச், ஸ்கார்பரோ, மிச்சசாகா). மருத்துவம், சட்டம், அறிவியல் ஆகிய துறைகளுக்கு இது சிறப்பாக அறியப்படுகிறது. இங்கு ஆயிரத்திற்கும் அதிகமான தமிழ் மாணவர்கள் பயில்கின்றனர். இன்சுலின், குருத்தணு, எதிர்மின்னி நுண்நோக்கி, பல்முனைத் தொடு இடைமுகம், கருந்துளை ஆகியவை இந்த பல்கலைக்கழகத்தில் கண்டுபிடிக்கப்பட்டவை.  

இங்கு படித்த மாணவர்களில் சிலர் கனடிய ஆளுநர்களாகவும், கனடிய பிரதமர்களாகவும், நீதிபதிகளாகவும் பணியாற்றுகின்றனர். இங்கு படித்த பத்து மாணவர்கள் நோபல் பரிசை பெற்றுள்ளனர்.  

## கல்லூரிகளும் நிர்வாகமும்
தொராண்டோ பல்கலைக்கழகத்தின் நிர்வாகம் சிலரை மையப்படுத்தியது அல்ல. தொடக்க காலத்தில் இருந்தே, நிர்வாகத்தை உறுப்புக் கல்லூரிகளும், பேராசிரியர்களும் பகிர்ந்துள்ளனர். இந்த பல்கலைக்கழகத்தை நிர்வாகிக்கும் குழு ஓரவை முறைமை முறையைக் கொண்டது. இந்தக் குழுவே பல்கலைக்கழகத்திற்கான நிதி ஒதுக்கீடு உள்ளிட்ட அனைத்து விவகாரங்களிலும் தலையிட்டு, செயல்பாடுகளை மேற்கொள்ளும். கனடாவின் முன்னாள் ஆளுநர்களில் ஒருவரோ, ஒன்ராறியோ மாகாண ஆளுநர்களில் ஒருவரோ பல்கலைக்கழகத்தின் துணைவேந்தராக பதவியேற்பார். நிர்வாகக் குழுவைச் சேர்ந்தவர்களால் தலைவர் தேர்ந்தெடுக்கப்படுவார்.  

## துறைகள்
- கலை, அறிவியல்
- பயன்பாட்டு அறிவியல்
- கட்டிடக்கலை, வடிவமைப்பு, நிலத்தோற்றம்
- இசை
- வனவியல்
- தகவல்
- மருத்துவம்
- செவிலியர் பயிற்சி
- மருந்தகவியல்
- பல் மருத்துவம்
- சட்டம்
- மேலாண்மை
# கலப்பிரிவு


**கலப்பிரிவு** அல்லது **உயிரணுப்பிரிவு** (*cell division*) என்பது உயிரணுக்கள் அல்லது கலங்கள் பிரிந்து பெருகும் செய்முறை ஆகும். கலப்பிரிவானது கலவட்டத்தின் ஒரு சிறிய பகுதியாகும். பல்கல உயிரினங்கள் வளர்ச்சியின் போது பருமனில் அதிகரித்துச் செல்லவும் புதிய இழையங்களை உருவாக்கவும் இழந்தவற்றை ஈடு செய்யவும் இனப்பெருக்கத்தின் போது புணரிகளின் எண்ணிக்கையை அதிகரித்துக் கொள்வதற்காகவும் கலப்பிரிவு உதவுகின்றது.  

ஒருகல உயிரினங்களில் எளிய கலப்பிரிவு மூலம் இனப்பெருக்கம் நடைபெறுகின்றது. இத்தகைய கலப்பிரிவு இருகூற்றுப்பிளவு (Binary fission) எனப்படும்.  

பல்கல உயிரினங்களில் சில கலங்கள் கணிசமான அளவு காலப்பகுதியின் பின்னர் பிரியும் சக்தியை இழந்து விடுகின்றன. சில கலங்கள் தொடர்ந்து பிரியும் ஆற்றலுடையவையாக காணப்படுகின்றன. என்பு மச்சைக் குழியங்கள், மூலவுயிர் மேலணிக் கலங்கள் போன்றன இத்தகையனவாகும். நரம்புக் கலங்கள், தசைக்கலங்கள் போன்ற சில கலங்கள் பிரியுமாற்றல் அற்றவையாக அனேகமாக உயிரினத்தின் பெருமளவு வாழ்க்கைக் காலப்பகுதி முழுவதும் காணப்படுகின்றன.  

மெய்க்கருவுயிரி வகை உயிரினங்களில் இழையுருப்பிரிவு, ஒடுக்கற்பிரிவு என்னும் இரண்டு பிரதான கலப்பிரிவு வகைகள் காணப்படுகின்றன. இவையிரண்டுமே இரண்டு தி்ட்டமான படிமுறைகளினூடாக நடைபெறுபவை. இழையுருப் பிரிவு, உயிரணுக்களிலுள்ள நிறப்புரிகளின் மடிய எண்ணிக்கையில் மாற்றம் ஏற்படுத்தாத நிலையையும், ஒடுங்கற்பிரிவு மடிய எண்ணிக்கையை அரைவாசியாக மாற்றுவதாகவும் அமையும்.
# வண்ணம்

**வண்ணம்** அல்லது **வர்ணம்** என்னும் சொல் பல்வேறு பொருள்களைத் தரும்.  

1. நிறவண்ணம்
1. வண்ணம் (பாநடை வகை)
1. வர்ணம் (இசை), கர்நாடக இசைப் பாடல் வடிவம்
1. வண்ணம் (சிற்றிலக்கியம்)
1. வண்ணம் (ஒலி)
1. பொருளின் தன்மை
1. மனப்பாங்கு
1. வர்ணம் (இந்து சமயம்) அல்லது வர்ணாசிரமம்
# அக்னிச் சிறகுகள்



**அக்னிச் சிறகுகள்** (Wings of Fire) என்பது முன்னாள் இந்தியக் குடியரசுத்தலைவர் பேராசிரியர் அப்துல் கலாமின் சுயசரிதைப் புத்தகமாகும். இப்புத்தகத்தை அப்துல் கலாம் மற்றும் அவர் நண்பர் அருண் திவாரி ஆகியோர் எழுதினர். இப்புத்தகம் ஆங்கிலத்தில் எழுதப்பட்டது. மு. சிவலிங்கம் என்பவர் இதனை தமிழில் மொழிபெயர்த்தார். இப்புத்தகம் தமிழ், தெலுங்கு, குஜராத்தி, மலையாளம், ஒரியா, மராத்தி, சீனம் உள்ளிட்ட 13 மொழிகளில் மொழிபெயர்க்கப்பட்டது.  

இப்புத்தகம் 7 பகுதிகளைக் கொண்டுள்ளது.  

1. முன்னுரை
1. அறிமுகம்
1. முனைதல்
1. படைத்தல்
1. அமைதப்படுத்துதல்
1. தியானம்
1. நிறைவுரை
# சென்னை முதலைக் காப்பகம் அறக்கட்டளை



**சென்னை முதலைக் காப்பகம் அறக்கட்டளை** தமிழ் நாட்டின் சென்னையிலிருந்து 40 கி மீ தொலைவில் அமைந்திருக்கும் ஒரு ஊர்வன காப்பு மையமாகும். இங்கு ஊர்வனவியல் தொடர்புடைய பல்வேறு ஆராய்ச்சிகளும் நடைபெறுகின்றது. இந்த அறக்கட்டளை இந்தியாவில் காணப்படும் மிகவும் அச்சுறுத்தலுக்குள்ளாகியிருக்கும் மூன்று முதலை இனங்களை காப்பதற்காக 1976லில் ரோமுலேசு விட்டேக்கர் என்பவரால் தொடங்கப்பட்டதாகும்.  

## காப்பு

இந்த காப்பகத்தில் கீழ்கானும் ஊர்வன குடும்பத்தைச் சேர்ந்த இனங்கள் பராமரிக்கப்படுகிறது  

முதலைகள்  
1. முக்கர் முதலை
1. உவர்நீர் முதலை
1. கரியால்
1. :en:Spectacled caiman
1. யாக்கரே கைமன் – Yacare Caiman
1. குட்டை கைமன் – Cuvier's dwarf caiman
1. அமெரிக்க முதலை – American alligator
1. சியாமிய முதலை
1. நைல் முதலை
1. African slender snouted crocodile
1. கருமுதலை
1. :en:Morelet's crocodile
1. Malayan false gharial
1. Australian freshwater crocodile

பாம்புகள்  
1. கருநாகம்
1. இந்திய மலைப் பாம்பு
1. இராச மலைப்பாம்பு
1. வெளிறிய இந்திய நாகம் (Albino cobra)
1. :en:Eryx whitakeri கர்னாடக மாநிலம் பிலிகுலா உயிரியல் பூங்காவிலிருந்து கொணரப்பட்டது
1. :en:Green anaconda

ஆமைகள்  
1. Indian soft shelled turtle
1. :en:Indian flapshell turtle
1. River terrapin
1. Red – crowned roof turtle
1. :en:Indian roofed turtle
1. Crowned river turtle
1. Indian Black Pond turtle
1. திருவிதாங்கூர் ஆமை
1. இந்திய நட்சத்திர ஆமை Star tortoise
1. :en:Northern river terrapin
1. Pink-ringed turtle (''Pangshura tentoria
circumdata'') - வியன்னா உயிரியல் பூங்காவிலிருந்து கொணரப்படவுள்ளது.  

பல்லிகள்  
1. நீர் உடும்பு
1. நில முதலை
1. அமெரிக்கப் பேரோந்தி

## வெளியீடுகள்
ஊர்வனவியல் தொடர்பாக பல்வேறு ஆராய்ச்சி கட்டுரைகளும், புத்தகங்களும் சென்னை முதலைக் காப்பகம் அறக்கட்டளையிலிருந்து வெளியிடப்பட்டுள்ளது.
# நாகேஷ்


**நாகேஷ்** (இயற்பெயர் **செய்யூர் கிருஷ்ணாராவ் நாகேஷ்வரன்**, 27 செப்டம்பர் 1933 - 31 சனவரி 2009) த‌மிழ்த் திரைப்பட நகைச்சுவை நடிக‌ராவார். இவர் நகைச்சுவை நடிக‌ராகவும், துணை நடிகர், வில்லனாகவும் தெலுங்கு, மலையாளம், இந்தி மற்றும் கன்னடம் ஆகிய மொழிகளில் 1000 திரைப்படங்களுக்கும் மேல் நடித்துள்ளார். இவரின் நகைச்சுவை பாணி ஹாலிவுட் நடிகர் ஜெர்ரி லூயிஸின் பாணியை ஒத்திருந்ததாகக் கூறப்படுகின்றது.  

## வாழ்க்கைச் சுருக்கம்
நாகேஸ்வரன் என்ற இயற்பெயரைக் கொண்ட நாகேஷ் கன்னடப் பிராமணக் குடும்பத்தில் பிறந்தவர். தமிழ்நாடு, தாராபுரம் பகுதியில் கன்னட மாதவர்கள் வாழும் கொழிஞ்சிவாடி என்ற ஊரில் பிறந்தார். கிருஷ்ணன் ராவ்-ருக்மணி அம்மாள் ஆகியோருக்கு மகனாகப் பிறந்தார். இவர் தந்தை கிருஷ்ணன் ராவ் கர்நாடகாவில் அரிசிக்கரே என்ற ஊரில் உள்ள இரயில் நிலையத்தில் அதிகாரியாக பணியாற்றிவந்தார். நாகேஷ் அவர்களை சிறுவயதில் வீட்டில் குண்டப்பா என்றும் நண்பர்களால் குண்டுராவ் என்றும் கிண்டலாக அழைக்கப்பட்டார்.  

தாராபுரத்தில் தனது பத்தாம் வகுப்பு படிப்பை முடித்துக் கொண்டு கோவை பி. எஸ். ஜி கலைக்கல்லூரியில் சேர்ந்து படித்தார். இவர் கல்லூரியில் இரண்டாம் ஆண்டு படித்துக் கொண்டிருந்தபோது அம்மை நோய் வந்ததால் அவரது முகத்தில் தழும்புகள் உண்டானது. பின்பு நாகேஷ் கோவையில் கல்லூரிப் படிப்பை முடித்துவிட்டு, தனது தந்தை பணியாற்றிய இரயில்வே இலாக்காவில் திருப்பூர் இரயில் நிலையத்தில் எழுத்தாளராகப் பணிபுரியும் வாய்ப்பு கிடைத்ததால் சிறிது காலம் திரைக்கு செல்லும் காலம் வரை அங்கு பணியாற்றிவந்தார்.  
புது வசந்தம், சேரன் பாண்டியன் உள்ளிட்ட படங்களில் நடித்த ஆனந்த் பாபு இவரது மகனாவார்.  

## நடிப்புத் துறையில்

சிறுவயதில் இருந்தே நடிப்பின் மீது பற்றுக் கொண்ட நாகேஷ் அமெச்சூர் நாடகங்களில் நடித்து வந்தார். மணியன் எழுதிய 'டாக்டர் நிர்மலா' நாடகத்தில், 'தை தண்டபாணி' என்ற பாத்திரத்தில் "தை, தை" என்று நோயாளியாய் மேடையில் குதித்ததால், 'தை நாகேஷ்' என்றும் பின்னர் ஆங்கிலத்தில் Thai என்பதை 'தாய்' என்று மாற்றி படித்ததால், இவர் "தாய் நாகேஷ்" என அழைக்கப்பட்டார்.  

1959 ஆம் ஆண்டில் திரைப்படத்துறையில் புகுந்தார். தாமரைக்குளம் என்ற திரைப்படத்தில் முதன் முதலாக நடித்தார். அதன்பின்னர் சில படங்களில் சிறு சிறு வேடங்களில் நடித்துக் கொண்டிருந்தார். ஸ்ரீதரின் காதலிக்க நேரமில்லை திரைப்படத்தில் முக்கிய நகைச்சுவைப் பாத்திரத்தில் தோன்றினார். இவருடன் பல படங்களில் ஜோடியாக நடித்தவர் மனோரமா ஆவார்.  

கே. பாலசந்தர் கதை, வசனம் எழுதிய சர்வர் சுந்தரம் திரைப்படத்தில் மிகச் சிறப்பாக நடித்து குணச்சித்திர நடிப்பிலும் நாகேஷ் சிறந்து விளங்கினார்.  

திருவிளையாடல் படத்தில் *தருமி* என்ற கதாபாத்திரம், தில்லானா மோகனாம்பாள் படத்தில் *வைத்தி* என்ற பாத்திரம் பலராலும் பாராட்டப்பட்டது. எம். ஜி. ஆர், சிவாஜி கணேசன் போன்றோருடன் பல படங்களில் நகைச்சுவை கதாபாத்திரத்தில் இவர் நடித்துள்ளார்.  

## கதை நாயகனாக
நீர்க்குமிழி என்ற படத்தில் நாகேஷை கதாநாயகனாக நடிக்க வைத்தார் இயக்குநர் கே. பாலச்சந்தர். அந்தப்படம் மிகப்பெரிய வெற்றியைப் பெற்றதுடன் சிறந்த நடிப்புத் திறமை கொண்டவர் நாகேஷ் என்பதை ரசிகர்களுக்கு உணர்த்தியது. தேன் கிண்ணம், நவக்கிரகம், எதிர் நீச்சல், நீர்க்குமிழி, யாருக்காக அழுதான், அனுபவி ராஜா அனுபவி போன்ற படங்களில் கதாநாயகனாக நடித்திருக்கிறார்.  

## கமல்ஹாசன் உடனான நட்பு
கமல்ஹாசன் தயாரித்த அபூர்வ சகோதரர்கள் படத்தில் கொடும் வில்லனாகவும் இவர் தோன்றினார். அதற்குப் பின் பல கமல்ஹாசன் படங்களில் நாகேஷ் நடித்தார். மைக்கேல் மதன காமராஜன், மகளிர் மட்டும், அவ்வை சண்முகி, பஞ்சதந்திரம் போன்ற படங்களில் நடித்துள்ளார். நாகேஷ் கமல்ஹாசனுடன் நடித்த கடைசிப் படம் தசாவதாரம் ஆகும்.
# துண்டறிக்கை


**துண்டு வெளியீடு** அல்லது துண்டுப் பிரசுரம் என்பது ஒரு குறிப்பிட்ட தகவல்களை சுருக்கமாக விளக்கி, மேலதிக தகவல்களுக்கான மூலங்களையும் சுட்டி வழங்கப்படும் ஒரு தகவல் வெளியீடு ஆகும். பொதுவாக ஒரு தாளில் இரண்டு பக்கமும் அச்சடிக்கப்பட்டு, மடித்து வழங்கப்படும். இது ஒரு அடிப்படை பரப்புரை கருவி ஆகும். இது ஒவ்வொரு தனிமனிதனையும் இலக்கு வைத்து செய்தியைப் பரப்புவதற்கான வழியாகும். தற்காலத்தில் துண்டுப் பிரசுரங்கள் நாளிதழ்கள் வினியோகிக்கப்படும் போது அதன் மடிப்பினூடே வைத்தும் வினியோகிக்கப்படுகின்றன. அரசு, அரசியல் கட்சிகள், அரசு சாரா அமைப்புகள் தங்களது கருத்துகளை மக்களிடத்தில் நேரடியாகச் சேர்ப்பதற்கு இதைக் கையாளுகின்றனர். வணிகர்கள் தங்களது உறபத்திப் பொருளை சந்தைப்படுத்த விளம்பரங்கள் அச்சடித்து துண்டுப் பிரசுரமாகவும் வினியோகம் செய்கிறனர்.
# விசயன்

**விஜயன்** அல்லது **விசயன்** என்ற தலைப்பில் உள்ள கட்டுரைகள்:  

- விசயன் (பேச்சாளர்) - தமிழ்ப் பேச்சு எங்கள் உயிர் மூச்சு போட்டியில் வெற்றி பெற்றவர்
- விசயன் (இலங்கை அரசன்)
- விஜயன் (நடிகர்)
- பெப்சி விஜயன் - திரைப்பட சண்டை இயக்குநர்
---
# வார்ப்புரு:நடப்பு நிகழ்வுகள்/நடப்பு மாதச் செய்திகள் பெப்ரவரி 2009

- பெப்ரவரி 15: பாகிஸ்தானில் சுவாட் பள்ளத்தாக்கில் 10 நாள் போர் நிறுத்தத்தை தலிபான்கள் அறிவித்தனர். (பிபிசி)
- பெப்ரவரி 14: பாகிஸ்தானில் தெற்கு வாசிரிஸ்தானில் அமெரிக்க வானூர்திகள் வீசிய ஏவுகணை வீச்சில் 25 பொது மக்கள் கொல்லப்பட்டனர். (நியூயோர்க் டைம்ஸ்)
- பெப்ரவரி 13: ஒரிசாவில் புவனேஸ்வர் நகரில் தொடருந்து ஒன்று தடம் புரண்டதில் குறைந்தது 15 பேர் கொல்லப்பட்டு 150 பேர் காயமடைந்தனர். (தாய்இந்தியன் செய்திகள்)
- பெப்ரவரி 12: நியூயோர்க்கில் விமானம் ஒன்று குடிமனை ஒன்றின் மீது வீழ்ந்ததில் 50 பேர் கொல்லப்பட்டனர். (சீஎனென்)
- பெப்ரவரி 11: மோர்கன் சுவாங்கிராய் சிம்பாப்வேயின் புதிய தலைமை அமைச்சரானார். (பிபிசி)
- பெப்ரவரி 10: ஓக்லகோமாவில் லோன் குரோவ் என்ற இடத்தில் நிகழ்ந்த சூறாவளியில் 8 பேர் கொல்லப்பட்டு 50 பேர் காயமடைந்தனர். (ஓக்லகோமா)
- பெப்ரவரி 9:
  - எகிப்தில் சக்காரா என்ற இடத்தில் 2,600 ஆண்டுகள் பழமையான பண்டைய எகிப்தின் 30 மம்மிகள் கண்டெடுக்கப்பட்டுள்ளது. (ஏபி)
  - கிரேக்கத்தில் லீக்கயோன் குன்றில் சூசுவின் பிறந்த இடம் கண்டுபிடித்திருப்பதாக அறிவிக்கப்பட்டது. (பொக்ஸ் செய்திகள்)
- பெப்ரவரி 8: ஆஸ்திரேலியாவின் விக்டோரியா மாநிலத்தில் பரவிய காட்டுத்தீ காரணமாக குறைந்தது 66 பேர் கொல்லப்பட்டனர். நானூறுக்கும் அதிகமான வீடுகள் தீக்கிரையாகின. (ஏபிசி)
- பெப்ரவரி 7: மடகஸ்காரில் எதிர்க்கட்சியினர் நடத்திய போராட்டத்தின் போது காவற்துறையினர் சுட்டதில் குறைந்தது 23 பேர் கொல்லப்பட்டனர். (பிபிசி)
- பெப்ரவரி 5: ஒருநாள் பன்னாட்டு துடுப்பாட்டத்தில் 503வது விக்கெட்டை வீழ்த்தி முத்தையா முரளிதரன் உலக சாதனையை முறியடித்தார். (ஸ்போர்ட்ஸ்24)
- பெப்ரவரி 1: 1744 இல் மூழ்கிய விக்டரி என்ற பிரித்தானியப் போர்க்கப்பலின் பகுதிகள் ஆங்கிலக் கால்வாயில் கண்டுபிடிக்கப்பட்டன. (தி ஏஜ்)
# உலகத் திரைப்படத்துறை

அடிப்படையாகக் கொண்ட உலகெங்கிலும் உள்ள திரைப்படத்துறையில். 10,000 க்கும் மேற்பட்ட தலைப்புகள் (பச்சை), 5,000 க்கும் மேற்பட்டவை (மஞ்சள்), 1,000 க்கும் மேற்பட்டவை (நீலம்).]]  

**உலகத் திரைப்படத்துறை** என்ற சொல் உலகெங்கிலும் தயாரிக்கப்பட்ட அனைத்து திரைப்படங்களின் கூட்டுத்தொகை அல்ல. மாறாக, இது "உலக இலக்கியம்" என்ற வார்த்தையின் பயன்பாட்டிற்கு ஒப்பானது. இது ஆங்கிலம் பேசும் நாடுகளில் புழங்கும் ஆங்கிலம் அல்லாத திரைப்படங்கள் மற்றும் படத்துறையை குறிப்பதாகும்.  

உலகின் எல்லா பகுதி மக்களாலும் இனம், மொழி, மதம் மற்றும் பிற வேறுபாடுகளற்று பொதுவான உணர்வுகளை பதியும் திரைத்துறையில் எனலாம். மேலும் திரைக்கலையின் மதிப்பை உயர்த்துவதாகவும் ஹாலிவுட் வணிக திரைப்படங்களுக்கு எதிராகவும் தயாரிக்கப்படும் படங்கள்.  
உலகின் பல பகுதியிலிருந்து பல மொழிகளில் தயாரிக்கப்பட்டாலும் உரைத்துணை தலைப்புகளுடன் இலக்கமுறைப் பல்திறவாற்றல் வட்டு மற்றும் இணையத்தில் வெளிவருகின்றன.  

"வெளிநாட்டு" என்பது ஒரு மேற்கத்திய கண்ணோட்டத்தை குறிக்கும் ஒரு தொடர்புடைய சொல். ஒரு நபரின் தேசிய சினிமா மற்றொருவரின் வெளிநாட்டு படமாக இருக்கலாம். உண்மையில், அமெரிக்க சுயாதீன சினிமா "உலக சினிமாவின்" ஒரு பகுதியாக கருதப்படலாம் ஏனெனில் இது அமெரிக்க ஹாலிவுட் சினிமாவுக்கு கிடைக்கக்கூடிய உலகளாவிய ஆதிக்கம் அல்லது போதுமான அணுகல் இல்லை. தொழில்நுட்ப ரீதியாக, வெளிநாட்டு திரைப்படம் என்பது வெளிநாட்டு மொழிப் படம் என்று அர்த்தமல்ல, ஆனால் இதன் பொருள் என்னவென்றால், ஒரு வெளிநாட்டுத் திரைப்படம் உற்பத்தி செய்யும் நாட்டைப் பொறுத்தவரை மட்டுமல்ல, பயன்படுத்தப்படும் மொழியையும் பொருத்தமாகக் கொண்டுள்ளது.  

## உலகத் தொலைக்காட்சிகள்
- யுடிவி வேர்ல்ட் மூவிஸ்
- ஜீ சினிமா
- ஸ்டார் கோல்ட்
- வேர்ல்ட் மூவிஸ்
# திரைக்கதை


**திரைக்கதை** (Screenplay) என்பது திரைப்படம், தொலைக்காட்சி படங்களுக்காக எழுதப்படும் எழுத்துக் கோர்வை. திரைக்கதை பல வடிவங்களைக் கொண்டது.  

## மூன்று அங்க அமைப்பு
"சிட் ஃபீல்டு" என்பவர் திரைக்கதையின் பிதாமகன் என்று அழைக்கப்படுகிறார். இதுவரை உலகில் வெளியாகியுள்ள திரைப்படங்கள், இனி வெளியாகவுள்ள திரைப்படங்கள் ஆகியவை பெரும்பாலும் இவர் வகுத்துக் கொடுத்த ஆரம்பம் - நடு - முடிவு என்ற திரைக்கதை அமைப்பை அடிப்படையாகக் கொண்டே திரைக்கதை எழுதப்பட்டு, உருவாக்கப்படுகிறது. இந்த அமைப்பு "மூன்று அங்க அமைப்பு" (Three Act Structure) என அழைக்கப்படுகிறது.  

ஆரம்பம் : இந்த அங்கத்தில் கதையின் முக்கிய கதாபாத்திரங்களையும், இந்த திரைப்படம் எதைப் பற்றியது என்பதையும் தெளிவாக பார்வையாளர்களுக்கு உணர்த்தி விட வேண்டும்.  

திருப்பம் : இந்த அங்கத்தில் கதையில் ஒரு திருப்பம் நிகழ்ந்து, அதன் மூலம் கதையின் முடிவை நோக்கிச் செல்ல ஆரம்பிக்க வேண்டும்.  

முடிவு : இந்த அங்கத்தில் கதையின் இறுதியில் என்ன நடந்தது, எப்படி நடந்தது என்று விவரித்து திரைக்கதையை முடிக்க வேண்டும்.  

இந்த மூன்று அங்க அமைப்பின் இடையில் இரண்டு "சம்பவங்கள்" (plot points) இருக்க வேண்டும். முதல் அங்கத்திலிருந்து, இரண்டாம் அங்கத்துக்குள் கதையை நுழைக்க 'முதல் சம்பவம்' உதவுகிறது. அதே போல இரண்டாம் அங்கத்திலிருந்து, மூன்றாம் அங்கத்துக்குள் கதையை நுழைக்க 'இரண்டாம் சம்பவம்' உதவுகிறது.  

"திரைக்கதை எழுதுவது எப்படி" என்று எழுத்தாளர் சுஜாதா எழுதியுள்ள புத்தகம் மிகுந்த பிரசித்தி பெற்றது.  

கதையிலிருந்து திரைக்கதை எப்படி வேறுபடுகிறது என்பதை பாலு மகேந்திராவின் விளக்கம் பின்வருமாறு; ''கதையில் நிகழும் அனைத்தும் சொற்களால் விவரிக்கப்படுகின்றன. திரையிலோ கதாபாத்திரங்களின் செயல்பாடுகள் அனைத்தும் காட்சிகளாகச் சித்தரிக்கப்படுகின்றன. தேவைப்படும் இடங்களில் மட்டுமே கதாபாத்திரங்கள் பேச வேண்டும். மற்ற இடங்களில் காட்சிகள் மட்டுமே பேச வேண்டும். எல்லா ஷாட்டுகளும் கதை சொல்ல வேண்டுமே தவிர, காட்சியின் அழகுக்காக ஒரு ஷாட் கூட இடம்பெற்றுவிடக் கூடாது. இந்தத் தெளிவு, திரைப்படம் திரைக்கதையாக காகிதத்தில் இருக்கும்போதே இருக்க வேண்டும். அதற்குத் திரைக்கதையை முதலில் முழுமையாக எழுதி முடித்திருக்க வேண்டும்.  

"விக்ரம் வேதா மற்றும் கைதி திரைப்படத்தின் திரைக்கதை இணையதளத்தில் உதவி இயக்குனர்களின் கல்விக்காக இலவசமாக கிடைக்கிறது".  

## திரைக்கதை சார்ந்த வெப்சைட்
தமிழில் திரைக்கதை சார்ந்த புத்தகங்களை இலவசமாக படிக்க தரவிறக்கம் செய்ய thiraikathai.com மற்றும் tamilmoviescreenplay.blogspot.com வழிவகை செய்கிறது. வேறு எந்த மொழியிலும் காண முடியாது.
# விக்கிப்பீடியா:முதற்பக்கக் கட்டுரைகள்/பெப்ரவரி 1, 2009

**கர்நாடகம்** இந்தியாவின் தென்மாநிலங்களுள் ஒன்று. கர்நாடகத்தின் தலை நகரம் பெங்களூர். மங்களூர், மைசூர் ஆகியன ஏனைய பெரிய நகரங்களாகும். மைசூர் மாநிலம் என்ற பெயரில் அறியப்பட்ட இம்மாநிலம் 1956 ஆம் ஆண்டு உருவாகப்பட்டாலும் 1972 ஆம் ஆண்டே கர்நாடக மாநிலம் என்று பெயர் மாற்றம் செய்யப்பட்டது. இந்திய மாநிலங்கள் பட்டியலில் பரப்பளவுவின்படி எட்டாம் இடத்திலும் மக்கள்தொகையில் ஒன்பதாவது இடத்திலும் உள்ள கர்நாடக மாநிலம 29 மாவட்டங்களாக பிரிக்கப்படுள்ளது. கன்னடம் மொழி அலுவல் மொழியாகவும், அதிகமாக பேசப்படும் மொழியாகவும் உள்ளது.  

---

**ஒக்டோப்பஸ் செலவட்டை** (Octopus Card) என்பது ஒரு வித மின்னணுப் பணம் செலுத்தும் செலவட்டையாகும். அதாவது ஒக்டோப்பஸ் செலவட்டை பொதுப் போக்குவரத்து, உணவகம், பொருள் கொள்முதல், கட்டண அறவீடு மற்றும் வேறு சிலவற்றிற்கும் ஹொங்கொங் மக்களால் பரவலாக பயன்படுத்தப்படுகின்றது. இது எம்.டி.ஆர் தொடருந்துச் சேவை நிறுவனத்தால் 1979 ஆம் ஆண்டு அறிமுகப்படுத்தப்பட்டது.
# விக்கிப்பீடியா:உங்களுக்குத் தெரியுமா/பெப்ரவரி 1, 2009


- **சோவியத் ஒன்றியம்** (படத்தில் அதன் கொடி) 1945 ஆம் ஆண்டில் இருந்து 1991 ஆம் ஆண்டில் இல் கலைக்கப்படும்வரை உலகின் இரண்டு வல்லரசுகளில் (மற்றது ஐக்கிய அமெரிக்கா) ஒன்றாக திகழ்ந்தது.
- **புளூட்டோ** 1930 ஆம் ஆண்டு கண்டுபிடிக்கப்பட்டு, 2006 ஆம் ஆண்டுவரை ஒரு கோளாக கருதப்பட்டு வந்து, அதன் பின் ஒரு சிறுங்கோளாக வரையறுக்கப்பட்டது.
- இலங்கை அரசின் சிறப்பு ஆதரவைப் பெற்று **இலங்கையின் அரச சமயமாக** அமைவது பெளத்தம் ஆகும்.
- **இந்திய இரயில்வே** உலகிலேயே அதிக ஊழியர்கள் (14 இலட்சம்) பணிபுரியும் நிறுவனம் ஆகும்.
- 17 ம் நூற்றாண்டில் தமிழின் முதல் அகராதி சதுரகராதி வெளிவர முன்னரே சொற்களுக்கு பொருள் தரும் **நிகண்டுகள்** 8ம் நூற்றாண்டு முதற்கொண்டே வெளிவந்தன.
# கர்நாடக உயர் நீதிமன்றம்


கர்நாடக உயர்நீதிமன்றம், பெங்களூரிலுள்ள சட்டசபை கட்டிடமான விதான் சௌதாவிற்கு எதிரில் உள்ள அட்டாரா கச்சேரி ( பதினெட்டு அலுவலகம்) கட்டிடத்தில் இயங்கி வருகிறது. கம்பீரமாய் எழுந்து நிற்கும் விதான சௌதாவுக்கு எதிரில் சிவப்பு நிறத்தில் செம்மையாய் நீதியை நிலைநாட்டி வருகிறது உயர்நீதிமன்றம். இக்கட்டிடம் ராவ் பகதூர் ஆற்காடு நாரயணசாமி முதலியார் என்பவரால் கட்டப்பட்டு 1868 ல் முடிக்கப்பட்டது. பதினெட்டு துறைகள் மைசூர் அரசிலிருந்து மாற்றியமைக்கப்பட்டு இங்கே அமைந்ததனால் “பழைய பொது அலுவலகம்” என்னும் பெயர் கொண்ட இக்கட்டிடம், பின் பதினெட்டு அலுவலகம் என மாற்றப்பட்டது. கி.பி 1982 ல் இக்கட்டிடம் இடிப்பதற்காக முடிவு செய்யப்பட்டு, பின் பொதுமக்களின் விருப்பத்தின் பேரிலும், பழைய வாய்ந்த கட்டிடத்தை பாதுகாக்க வேண்டியதன் பேரிலும் முடிவு கைவிடப்பட்டது.
# மெயின் கேம்ப்



**மெயின் கேம்ப்** *இதன் ஜெர்மன் மொழி உச்சரிப்பு* **மைன் கம்ப்** (**') *எனது போராட்டம்* மற்றும் *எனது யுத்தம்* என்ற பொருள்படும் தலைப்பில் தன்சுயசரிதை மற்றும் *தேசிய பொதுவுடமைக் கட்சியின்* கொள்கை விளக்கம் இரண்டையும் உள்ளடக்கி அடால்ப் இட்லர் எழுதிய புத்தகமே *மெயின் கேம்ப்*. இது இரண்டு தொகுப்புகளாக வெளியிடப்பட்டது *முதல் தொகுப்பு* 1925 லும் *இரண்டாம் தொகுப்பு* 1926-ம் ஆண்டிலும் வெளியிடப்பட்டது. 1925 லிருந்து 1934 வரை இப்புத்தகத்தின் **2,40,000** பிரதிகள் விற்கப்பட்டன. இரண்டாம் உலகப்போரின் இறுதியில் இப்புத்தகம் விற்பனையான பிரதிகளின் எண்ணிக்கை **ஒரு கோடியை*' எட்டியது. இப்புத்தகம் ஜெர்மன் இராணுவத்தினருக்கும் புதுமணதம்பதியர்க்கும் இலவசமாக வழங்கப்பட்டது. அப்போழுது இப்புத்தகம் *எனது சண்டை'' என பொருள்பட்டதாக இப்புத்தகத்தின் பதிப்பாளர் குறிப்பிடுகிறார். இட்லர் ஏப்ரல் 1,1924 முனிக்கில் சிறைபிடிக்கப்பட்டபோது இட்லர் சிறையிலிருந்து எழுதிய புத்தகமே இது. டிசம்பர் 20,1924 ல் விடுதலை செய்யப்பட்டார்.
# இவா பிரான்



**இவா அன்னா பௌலா பிரான்** இறக்கும்போது **இவா அன்னா பௌலா இட்லர்**  
( பெப்ரவரி 6, 1912-30 ஏப்ரல் 1945) *அடால்ப் இட்லரின் * மனைவியான இவர் இட்லரை தன்னுடைய 17 வது வயதில் இட்லரின் உதவியாளராகவும், அவர் புகைப்பட ஆர்வத்துக்கு மாடலாகவும் ஊழியம் செய்வதற்கு இட்லரை முனிக்கில் சந்தித்தார். அது முதல் அவரிடம் நெருக்கமானார்.  

**தற்கொலை -முயற்சி**  

இட்லரின் அந்தரங்கத்தில் அதிகம் பங்கு கொண்டவர். இவருடைய அரசியல் பங்கு அவ்வளவாக அறியப்படவில்லை, இவருடைய மேம்போக்கான செயல்களாகிய *புகைப்பது* மற்றும் *தேவைக்கு அதிகமான அலங்காரம்*, *ஆடையற்ற நிலையில் சூரியக் குளியல் எடுப்பது* போன்ற காரணங்களால் சில நேரங்களில் இட்லரின் கண்டிப்புக்கு ஆளானார். ஆரம்ப கால நட்பின் போது இரு முறை தற்கொலை -முயற்சி மேற்கொண்டார்.  

**ஜெர்மனியின் பிரௌ** 30 ஏப்ரல், 1945 ல் பெர்லின் செஞ்சேனையிடம் வீழ்ந்தபோது இட்லருடன் சேர்ந்து சயனைட் நஞ்சை உட்கொண்டு தற்கொலை செய்துகொண்டார். அதற்கு ஒருநாள் முன்னதாக இருவரும் திருமணம் செய்து கொண்டார்கள். இவர் இறக்கும் பொழுது இவர் கறுவுற்றிருத்தாக வதந்திகளும் உண்டு. அது உண்மையில்லை, திருமணத்திற்கு பின் இவரை **பிரௌ** (பியூர்ரின் மனைவி) அழைக்க ஊழியர்கள் பணிக்கப்பட்டனர். அந்த ஒரு நாள் மட்டும் அழைக்க முடிந்தது. இட்லர் மட்டும் அடிக்கடி **பியூரலின் பிரான்** என்று கடைசி நிமிடம் வரை அழைத்து மகிழ்ந்தார்.
# இந்தியன் ஓவர்சீஸ் வங்கி


**இந்தியன் ஓவர்சீசு வங்கி** இந்தியாவின் ஒரு பொதுத்துறை வங்கியாகும். இது சென்னையைத் தலைமையகமாகக் கொண்டு செயல்படுகிறது. இதன் மண்டல அலுவலகம் காரைக்குடியில் உள்ளது. இந்த வங்கியின் தலைவர் மற்றும் நிர்வாக இயக்குநர் எம். நரேந்திரா.  

## வரலாறு
எம். சிடி. எம். சிதம்பரம் செட்டியார் 1937 ஆம் ஆண்டில் அந்நியச் செலாவணி நடவடிக்கைகளுக்கு உதவும் வகையில் காரைக்குடி, மதராசு, இரங்கூன் ஆகிய மூன்று இடங்களில் இந்தியன் ஓவர்சீஸ் வங்கிக் கிளைகளைத் துவங்கினார். விரைவில் மலேசியா, சிங்கப்பூர் ஆகிய இடங்களிலும் கிளைகள் உருவாயின. முதல் உலகப்போர் மற்றும் இரண்டாம் உலகப்போர் காலங்களில் வெளிநாட்டு வணிகம் செய்த நாட்டுக்கோட்டை செட்டியார்களுக்கு உதவும் வகையில் இந்தியாவுக்கு வெளியில் இவ்வங்கிக்கு அதிகமான கிளைகள் இருந்தன.
# முருங்கை


**முருங்கை** மரத்தில் (*Moringa oleifera*) இருந்து பெறப்படும் முருங்கைக்காய், முருங்கை இலை (முருங்கைக்கீரை), முருங்கைப்பூ போன்றவை மனிதர்களால் சமைத்து உண்ணப்படும் உணவு ஆகும்.  

## சொற்பிறப்பு
முரி எனும் சொல் ஒடிதல், கெடுதல் எனப் பொருள்படும். முருங்கு என்னும் சொல் முரி என்னும் சொல்லொடு தொடர்புள்ளது. முருங்குவது, அதாவது எளிதில் ஒடியக் கூடிய கிளைகளைக் கொண்டதே முருங்கை மரம் ஆகும்.  

## பயிர் செய்யும் நாடுகள்

முருங்கை மரவகையைச் சேர்ந்தது. இது 30 அடி உயரம் வரை வளரக்கூடியது. இதன் ஆரம்பம் இமயமலை அடிவாரம் பின் பாக்கித்தான், வங்கதேசம் மற்றும் ஆப்கானித்தான் ஆகும். பிலிப்பைன்சிலும் ஆப்பிரிக்காவிலும் அதிகமாக இருந்துள்ளது. இஃது இந்தியாவில் ஆந்திரா, கர்நாடகா மற்றும் தமிழ்நாடு போன்ற மாநிலங்களில் அதிகமாகப் பயிரிடப்படுகிறது. இலங்கையிலும் காணப்படுகிறது. தாய்லாந்து, தைவானிலும் பயிராகிறது.  

## வளரியல்பு

முருங்கை அனைத்து வகை மண்ணிலும் வளரக் கூடியது எனினும், மணல் சார்ந்த அங்ககத் தன்மை அதிகமுள்ள நிலங்களில் நன்றாக வளரும் தன்மையுடையது. இது வறண்ட, பாசன வசதி குறைந்த, வெப்பம் அதிகமுள்ள பகுதியிலும் நன்கு வளரக்கூடியது.  

## தமிழ்நாட்டிலுள்ள வகைகள்

தமிழ்நாட்டில் யாழ்ப்பாண முருங்கை, சாவகச்சேரி முருங்கை, பால் முருங்கை, பூனை முருங்கை மற்றும் அந்தந்த இடங்களில் கிடைக்கும் வேறு சில வகைகளும் வீடுகளில் வளர்க்கப்படுகின்றன. விவசாயிகளால் குடுமியான் மலை-1, பெரியகுளம்-1 திண்டுக்கல் பகுதியில் உள்ள தெப்பத்துபட்டியிலும் ஆகிய வகைகள் பயிரிடப்பட்டு வளர்க்கப்படுகின்றன. ஓராண்டுப் பயிர்களான இவை ஆறு மாதங்களுக்குப் பின் காய்களை அளிக்கத் தொடங்கும். ஒரு மரத்திலிருந்து 200 முதல் 400 காய்கள் வரை கிடைக்கும்.  

## பயன்கள்

முருங்கைக்காய் நீளமான அளவில் தடி போன்ற வடிவில் இருக்கும். முன்பெல்லாம் சிறிதாக இருந்த முருங்கைக்காய் தற்போது ஒரு மீட்டர் நீளத்திற்கு வளரக் கூடிய அளவில் புதிய ரகங்கள் கண்டுபிடிக்கப்பட்டுள்ளன. தமிழர்களிடையே முருங்கைக்காய் பிரட்டல், குழம்பு போன்றவை செய்யப் பயன்படுத்தப்படுகிறது. முருங்கை இலை கீரை போல வதக்கி, அல்லது வறுத்து உணவுக்குப் பயன்படுத்தப்படுகிறது. இது நீர் சுத்திகரிப்பு மற்றும் இதன் நஞ்சு எதிர்ப்பு பண்புகள் மற்றும் சோப்பு பண்புகளால் கை கழுவுதலில் பயன்படுத்த முடியும், மற்றும் பழங்காலத்திலிருந்து முருங்கை மூலிகை மருத்துவத்தில் பயன்படுத்தப்படுகிறது.  

இலைகள் மிகவும் சத்தான பகுதியாகும். இலைகளில் அத்தியாவசிய ஊட்டச்சத்துகள் மற்றும் தாதுக்கள் அடங்கி உள்ளது. இதில் வைட்டமின்கள் பி , சி, கே, புரோவிட்டமின் ஏ என்னும் பீட்டா கரோட்டின், மேலும் மாங்கனீசு, மற்றும் புரதம் போன்ற அத்தியாவசிய ஊட்டச்சத்துகள் கணிசமாக இருப்பதால் வளரும் நாடுகளில் இஃது ஊட்டச்சத்து மிகுந்த உணவாகப் பரிந்துரைக்கப்பட்டு வருகின்றது.
# ஓரான் பாமுக்


**ஓரான் பாமுக்** (*Orhan Pamuk*, பிறப்பு: சூன் 7, 1952) துருக்கியைச் சேர்ந்த பின்நவீனத்துவ புதின எழுத்தாளர். கொலம்பியா பல்கலைக்கழகத்தின் பேராசிரியராகவும் உள்ளார். இலக்கியத்திற்கான நோபல் பரிசை இவர் எனது பெயர் சிவப்பு என்ற புதினத்துக்காக 2006 ஆம் ஆண்டில் பெற்றார். நோபல் பரிசினை பெற்ற முதல் துருக்கியர் இவரே.  

## படைப்புகள்
- Karanlık ve Işık (இருட்டும் வெளிச்சமும்)
- வெண்ணிறக் கோட்டை (The White Castle)
- கருப்புப் புத்தகம் (The Black Book)
- தி நியூ லைப் (The New Life)
- என் பெயர் சிவப்பு (My Name is Red)
- பனி (Snow)
- இசுதான்புல்: மெமோரிஸ் அன்ட் தி சிட்டி (Isthanbul: Memories and the City)

இவற்றுள், The White Castle, The Black Book, My Name is Red, Snow, Isthanbul: Memories and the City ஆகிய ஐந்து நாவல்களும் தமிழில் முறையே, வெண்ணிறக் கோட்டை, கருப்புப் புத்தகம், என் பெயர் சிவப்பு, பனி, இஸ்தான்புல் எனும் தலைப்புகளில் மொழிபெயர்க்கப்பட்டிருக்கின்றன. இவற்றைக் காலச்சுவடு பதிப்பகம் வெளியிட்டிருக்கிறது.
# நான்சி அஜ்ரம்


**நான்சி நபில் அஜ்ரம்** (*Nancy Nabil Ajram*, பிறப்பு: மே 16, 1983) லெபனானைச் சேர்ந்த அராபியப் துள்ளிசைப் பாடகி. மத்திய கிழக்கு, மற்றும் அரபு நாடுகளில் மிகவும் புகழ் பெற்றவர். 2007 ஆம் ஆண்டில் பாடல் தொகுப்பு 30 மில்லியன்கள் வரையில் விற்பனையாகின. இதுவரையில் ஏழு தொகுப்புக்களை இவர் வெளியிட்டுள்ளார்.
# பியூரர் பதுங்கு அறை



**பியூரர் பதுங்கு அறை**(பியூரர் பங்கர்) என்று ஜெர்மானிய வேந்தரான ஃபியூரர் வசிக்கும் இல்லத்தை அல்லது மாளிகையை குறிப்பிடுவர்.  

**இரண்டு பதுங்கு அறைகள்**  

இது இரண்டு பிரிவுகளாக, இரண்டு மாளிகைகளாக கட்டப்பட்டது. ஒன்று வோர் பங்கர் பழைய பதுங்கு அறை இன்னொன்று **பியூரர் பங்கர்** புதியது. இது ஜெர்மன் நாடாளுமன்ற கட்டிடதிதிலிருந்து (**ரீச் சான்சிலர்**) 8.2 மீட்டர் தொலைவில் அமைந்திருந்தது. **பியூரர் பங்கர்** வோர்பங்கரின் கீழ் பகுதியில் அமைந்திருந்த்து.  

**கட்டுமானம்**  

இரண்டு பங்கர்களையும் இணைக்க படிக்கட்டுகளும் அமைக்கப்பட்டது. அதன் சுவர்கள் 4 மீட்டர் தடிமானம் கொண்டவையாக இருந்தன. 30 அறைகள் கொண்டதாக 2 அடுக்குகளாக அமைக்கப்பட்டிருந்தன. அதனிலிருந்து வெளியேற அவசர வழியொன்று அமைக்கப்பட்டு தோட்டத்துடன் இணைக்கப்பட்டிருந்த்து. இதன் கட்டுமானம் 1936 ல் ஒரு பகுதியாகவும் இரண்டாவது கட்டுமானம் 1943 லும் கட்டி முடிக்கப்பட்டது. இந்த கட்டுமான பொறுப்பை **ஹோச்சஸ்ட்** என்ற நிறுவனம் ஏற்றிருந்தது.  

**இட்லரின் திருமணம்**  

1945 ஜனவரி முதல் இந்த மாளிகையில் குடியேறி அவர் இறக்கும் காலம் வரை இதில் வசித்தார். அவருடன் இவா பிரான் , அவர் அதிகாரிகள் அனைவரும் குடியேறினர் . இட்லருக்கும் இவா பிரானுக்குமிடையே நடந்த திருமணம் இங்குதான்.  

**தாக்குதலுக்குள்ளான பொழுது**  

இம்மாளிகைக்காக பணிபுரிய **36** க்கும் மேற்பட்ட *பணியாளர்கள் ,மருத்துவர்கள், சமையலாளர்கள்* பணிஅமர்த்தப்பட்டனர். ஏராளமான கேளிக்கை விருந்துகளும் அரசியல் ஆலோசனைகளும் இங்குதான் நடைபெற்றன. 1945 ல் பெர்லினில் செஞ்சேனை தாக்குதலின் போது இம்மாளிகை தாக்கதலுக்குள்ளானபோது இதன் வலிமையான கட்டுமானம் இட்லரை காப்பாற்றியது.  

இங்குதான் இட்லரும் அவர் மனைவி இவா பிரானும் தற்கொலை புரிந்து இறந்தனர். இவ்விடத்தில் உள்ள தோட்டத்தில் இவர்களின் உடல்கள் எரியூட்டப்பட்டுக்கொண்டிருக்கும்பொழுது இம்மாளிகை ருஷ்ய அதிபர் ஜோசப் ஸ்டாலினின் செஞ்சேனைகளால் கைபற்றப்பட்டது.  

**இடிக்கப்படுதல்**  

1947 ல் நேச நாட்டு அணியினரால் இம்மாளிகை இடித்து தரை மட்டமாக்கப்பட்டது. இன்று அம்மாளிகை இருந்த தடயமே தெரியாத அளவுக்கு பல அடுக்குமாடி குடியிருப்புகளாகவும், உணவு விடுதிகளாகவும் உருமாறியுள்ளன.
# கிருத யுகம்

**கிருத யுகம்** அல்லது **சத்திய யுகம்** என்பது இந்து சமயத்தில் சொல்லப்படும் நான்கு யுகங்கள் அல்லது பெரும் காலப் பிரிவுகளில் ஒன்று. இந்த யுகமானது, 17,28,000 ஆண்டுகளை கொண்டதாகும். இந்து சமயத்தின்படி இது உண்மையின் காலம் எனப்படுகிறது. அக் காலத்தில் மனித இனம் கடவுளரால் ஆளப்பட்டதாகச் சொல்லப்படுகிறது. ஒவ்வொரு வேலையும், வெளிப்பாடும் தூய இலட்சியத் தன்மைக்கு நெருக்கமாக இருந்தது. இது சில சமயங்களில் பொற்காலம் எனவும் குறிப்பிடப்படுவது உண்டு. கிருத யுகத்தில் மக்கள் நீண்ட வாழ்நாட்களையும் கொண்டிருந்தனராம்.  

சுழற்சி முறையில் வருவதாகக் கருதப்படும் நான்கு யுகங்களில் கிருத யுகமே முதல் யுகம். அறிவு, தியானம், தவம் என்பன இந்த யுகத்தில் சிறப்புப் பெற்றிருந்தன. இந்த யுகத்தில் மனிதரின் வாழ்நாள் 100,000 ஆண்டுகளாக இருந்ததாகப் பழங்கால இந்துக்கள் நம்பினர்.
# மறைபுற நோக்கி



**மறைபுற நோக்கி** அல்லது **பெரிஸ்கோப் கருவி** (*Periscope*) என்பது மறைந்திருந்தபடி சூழலை கண்காணிக்க தகுந்த ஒர் ஒளியியல் கருவியாகும். அதன் மிகக் குறைந்த வடிவமைப்பில், இக்கருவி ஒரு குழலின் இருமுனைகளிலும் பிரதிபலிக்கக்கூடிய கண்ணாடிகளை 45 பாகையில் கொண்டது. மேம்பட்ட வடிவத்தில், கண்ணாடிக்கு மாறாக, பல்வேறு வில்லைகளும், பட்டகங்களும் காட்சியை தெளிவாக, விரிவாக காண பயன்படுத்தப் படுகிறது.  
இத்தகைய கருவி மூலம் ஒரு முனையில், கண்ணாடியில் விழும் பிம்பங்களை, குழலின் அடுத்த முனையில் உள்ள கண்ணாடியில் காணலாம். இக்கருவி, இரண்டாம் உலகப் போரின் போது பகைவர் நிலைகளை பதுங்கு குழிகளின் உள்ளே இருந்த படியே கண்காணிக்க உதவியது. மறைபுற நோக்கி பல்வேறு கவச வாகனங்களிலும், நீர்மூழ்கிக் கப்பகளிலும் பெரிதும் பயன்படுத்தப் படுகிறது.  

## படங்கள்
# சென்னை மாநிலம்


(1953–1956) (மாநில மறுசீரமைப்புச் சட்டம் 1956), சென்னை மாநிலம் மஞ்சளில்]]  

**சென்னை மாநிலம்** (*Madras State*) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (*States Reorgansiation Act*) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.  

## மேலும் பார்க்கவும்

- சென்னை மாகாணம்
- தமிழ்நாடு
- தமிழ்நாட்டு முதலமைச்சர்களின் பட்டியல்
- ஆந்திரப் பிரதேசம்
- கேரளம்
- கருநாடகம்
# கனடிய ஜனநாயக தமிழ்ப் பண்பாட்டு ஒன்றியம்

**கனடிய ஜனநாயக தமிழ்ப் பண்பாட்டு ஒன்றியம்** (Canadian Democratic Tamil Cultural Association ) என்பது விடுதலைப் புலிகளுக்கு சார்பான கனடிய தமிழர் அமைப்புகளுக்கு மாற்றாக 2008 ஆண்டில் அமைக்கப்பட்ட அமைப்பு ஆகும். இதன் தலைவராக Dr. சாம் ராசேந்திரன் செயற்படுகிறார். இன்னொமொரு முக்கிய செயற்பாட்டாளர் லெனின் பென்டிக் (Lenin Benedict) ஆவார். இலங்கை அரசு, சிங்கள மக்கள், புலி எதிர்ப்பு ஈழ இயக்கங்கள் என பல தரப்பட்ட அமைப்புகளுடன் இது தொடர்புகளை பேணி, புலிகளுக்கு எதிரான பரப்புரையையும் செயற்பாடுகளையும் முன்னெடுக்கிறது. சனவரி 2009 இல் புலிகளின் தோல்விகளுக்கு பின்பு கனடிய பொது ஊடகங்ளில் இலங்கை அரசுக்கு சார்பாக்க இவர்கள் பரப்புரையை மிகவும் ஆர்வத்துடனும் வெளிப்படையாகவும் மேற்கொள்கிறார்கள். இலங்கை அரசு மேற்கொண்டுவரும் தமிழர் இனவழிப்பு தொடர்பாக இவர்கள் எந்த நடவிடிக்கைகளையும் எடுக்கவில்லை என்பது குறிப்பிடத்தக்கது. ஒப்பீட்டளவில் கனேடியத் தமிழர் மத்தியில் இந்த அமைப்புக்கான ஆதரவு மிகச் சிறியதே.  

## இவற்றையும் பாக்க
- தேனீ வலைத்தளம்
- ஈழ இயக்கங்கள்
# ஏசியன் டிரிபியூன்

**ஆசியன் ரிபியூன்** என்பது இலங்கை இனப்பிரச்சினை தொடர்பாக செய்திகளை வெளியிடும் ஒரு ஆங்கில இணைய வலைத்தளம் ஆகும். க. த ராசசிங்கம் என்ற இலங்கைத் தமிழரால் நாடத்தப்படும் இந்த வலைத்தளம், விடுதலைப் புலிகளை கடுமையான விமர்சிக்கும் வலைத்தளம் ஆகும். எல்லாதரப்பட்ட இலங்கை அரசின் செயற்பாடுகளை நியாப்படுத்தி இந்த வலைத்தளம் செய்தி வெளியிடுகிறது.  

## இவற்றையும் பாக்க
- தேனீ வலைத்தளம்
# கப்பல் போக்குவரத்து


**கப்பல் போக்குவரத்து** ( ship transport ), பயணிகள் கப்பலின் மூலம் மக்களையும் மற்றும் சரக்கு கப்பலின் மூலம் சரக்குகளையும் உலகின் ஒரு இடத்தில் இருந்து மற்றொரு இடத்துக்கு கொண்டு செல்வதை குறிக்கும். வரலாற்று பார்வையில் பயணிகள் கப்பல் போக்குவரத்து வெகுவாக குறைந்திருப்பினும், இன்னும் , குறைந்த தொலைவு பயணங்களுக்காகவும் கப்பல்கள் பயன்படுத்தப் படுகின்றன. கடல் போக்குவரத்து மிகப் பெரிய அளவில் சரக்குகளை கொண்டு செல்லவே உலகம் முழுவதும் பயன் படுகிறது.  
வான்வழி போக்குவரத்தை விட மிக மெதுவாக இருப்பினும், நவின கப்பல் போக்குவரத்து மிகப் பெரிய அளவிலான கெடாத பொருள்கள் வான்வழி போக்குவரத்தில் ஆகும் செலவை விட மிகக் குறைந்த செலவில் கொண்டு செல்லும் திறன் கொண்டது.  

பொதுவாக நீர்வழிப் போக்குவரத்து பன்னாட்டு வர்த்தகத்திற்கே பயன்படினும், பரப்பில் பெரிய நாடுகளில் உள்நாட்டு வர்த்தகத்திலும் பயன்படுத்தப் படுகிறது. இராணுவத் தேவைகளுக்காகவும் கப்பல் போக்குவரத்து பெரிதும் உபயோகப்படுத்தப்படுகிறது.  

கப்பல் போக்குவரத்தின் மூலம் பெரும்பாலும் இரும்பு தாது, நிலக்கரி, பாக்சைட்டு தாது ஆகிய மூலப்பொருட்களும், பல வேதியல் மூலப்பொருட்களும், உரங்களும், பெட்ரொலியம் சார்ந்த எரிபொருட்களும் கொண்டு செல்லப் படுகின்றன. இது தவிர, தொகுக்கக்கூடிய பொருள்கள் ஒரே தரமான கொள்கலன்களில் அடைக்கப்பட்டு கொள்கலக் கப்பல்கள் மூலம் கொண்டு செல்லப் படுகின்றன. கொள்கலனாக்கம் கப்பல் போக்குவரத்தில் மாபெரும் வளர்ச்சிக்குக் காரணம் என்றால் அது மிகையாகாது.  

## வெளியிணைப்புகள்
- Mercantile Marine community
- Merchant Navy officer's community
- Social & Economic Benefits of Marine Transport from "NOAA Socioeconomics" website initiative
- Thomas Cook Timetable - provides a list of all known airplane, rail and boat connections
- AXS-Alphaliner Top 100 - liner market share in TEUs (updated daily)
# டேச்சு அரசியல் கைதிகள் முகாம்



**டேச்சு கைதிகள் சிறைச்சாலை** (*Dachau Concentraion Camp*) என்பது நாசி ஜெர்மனியின் கைதிகள் சிறைச்சாலையைக் குறிக்கும். அரசியல் கைதிகளையும் கம்யூனிஸ்டுகளையும் போர்க்கைதிகளையும், நாசி எதிர்ப்பாளர்களையும், தேசத்துரோகம் புரிபவர்களையும், அரசியல் பத்திரிகையாளர்களையும் அடைத்து வைத்துக் கொடுமைப்படுத்தும் இடமாக 29 ஏப்ரல், 1935 வரை செயல்பட்டது. இது ஜெர்மனியின் பவேரியா மாநிலத்திலுள்ள முனிச்சுக்கு அருகாமையிலுள்ள டேச்சு என்னும் ஊரில் அமைந்துள்ளது. மார்ச் 1933 ல் ஹைன்ரிச் ஹிம்லர் ஆட்சியின் போது இது திறக்கப்பட்டது. ஆரம்பத்தில் இது சாதரண சிறைச்சாலையாகத்தான் தொடங்கப்பட்டது. 1933 ஜூலை 6 ஆட்சி கலைந்தபின் இட்லரின் ஆளுமையில் இதன் செயல்பாடுகள் மாற்றப்பட்டன. இது அரசியல் கைதிகளின் சிறைச்சாலையாக அறிவிக்கப்பட்டது. டேச்சு சிறைச்சாலைக்குப்பிறகு இந்த பின்பற்றல் நடைமுறை அனைத்து நாசிச் சிறைச்சாலைகளுக்கும் விரிவுபடுத்தப்பட்டன.  

## சிறைச்சாலையின் கொடுமைகள்

உலகிலேயே மிகக் கொடூரமான சிறைச்சாலை இதுவாகத்தான் இருக்கும். இதை ஒற்றி அமைந்துள்ள அவுஷ்விட்ஸ் சிறைச்சாலையை ஒப்பிடுகையில் இந்த சிறையிலேயே அதிகமான கொடுமைகள் நடந்ததாக கூறப்படுகிறது. இது மக்கள் நடமாட்டமில்லாத, நகரத்துக்கு வெளியே அமைந்துள்ளதால் இந்த சிறையைப்பற்றி ஜெர்மனி மக்கள் அவ்வளவாக அறியவில்லை. இவ்விடத்தை அணுகவோ, நிழற்படம் எடுக்கவோ அல்லது விமர்சிக்கவோ அனுமதியில்லை. இங்கு பணிபுரிபவர்களுக்கு சங்கேத எச்சரிக்கையும் கொடுக்கப்பட்டது. அது பின்வருமாறு;  

*கடவுளே என்னை ஊமையாக்கிவிடு டேச்சுக்கு வருவதை விரும்பவில்லை*;  

இந்த சிறைச்சாலையில் 20 லட்சம் கைதிகள் இறந்தனர். அதில் மூன்றில் ஒரு பங்கு யூதர்கள் எனக்கூறப்படுகிறது. இந்த சிறைச்சாலை போதிய வெளிச்சமின்றி இருட்டறை கூடாரமாக அமைக்கப்பட்டிருந்தது. வெளிச்சக் குறைபாடு, சுகாதாரமின்மை, பசிக்கொடுமையால் பல கைதிகள் இறந்து விடுவர். எப்போதாவது உணவு, நோய்வந்தால் போதிய சிகிச்சையளிக்காமை கொட்டகையில் பலரும் அடைக்கப்படுதல், போன்ற கொடுமைகள் மிகச் சாதாரணமாக நிகழும். பிணங்கள் அடுக்கடுக்காக எடுத்துவந்து கொட்டப்பட்டு இங்குள்ள எரிமேடையில் எரிக்கப்படும்.  

பலரை விசாரணையில்லாமல் சுடப்பட்டும், தூக்கில் தொங்கவிடப்பட்டும் கொல்லப்படுவர். இவர்களை எரிக்க இங்கேயே இரு எரிமேடைகள் அமைக்கப்பட்டு இருந்தது. பலர் கொத்தடிமைகளாகவும், அடிமைத் தொழிலாளர்களாகவும் முதலாளிகளுக்கும், நிலச்சுவான்தாரார்களுக்கும் அடிமைகளாகவும் விற்கப்படுவர். 1945  

ல் ஜெர்மனி நேசநாட்டு அணியினரால் வீழ்ந்தபோது அமெரிக்க இராணுவம் வந்து இவ்விடத்தை மீட்டு கைதிகளுக்கு விடுதலையளித்த்து. அதன் பிறகே இந்த சிறைச்சாலையின் கொடுமை வெளி உலகுக்கு தெரியவந்தது. தற்பொழுது இச்சிறைச்சாலை மக்கள்அருங்காட்சியாமாக செயல் படுகிறது. இட்லரின் மனிதவுரிமை மீறலுக்குச் சான்றாக இச்சிறைச்சாலை விளங்குகிறது.  

## டேச்சு முகாமில் படுகொலை செய்யப்பட்டவர்கள்
- நூர் இனாயத் கான்
# 2009 கனடாவில் தொடர் எதிர்ப்புப் போராட்டங்கள்



இலங்கையில் தமிழர் இனவழிப்பைக் கண்டித்தும், கனடிய அரசை தமிழர்களுக்கு உதவக் கோரியும், கனடியர்கள் மத்தியிலும் தமிழரிடையேயும் கூடிய விழிப்புணர்வை ஏற்படுத்தவும் **கனடாவில் 2009-ல் தொடர் எதிர்ப்புப் போராட்டங்கள்** நடைபெற்றுவந்தன. கவனயீர்ப்பு, உண்ணாநிலை, ஆர்ப்பாட்டம், மனிதச் சங்கிலி, கையெழுத்துப் போராட்டம் என பல வகைகளில் இப் போராட்டங்கள் மேற்கொள்ளப்பபட்டன.  

## நான்கு தளங்கள்
நான்கு முனைகள் இப்போராட்டத்தின் இலக்குகளாக இருந்தன.  

### ஊடகத் தளம்
இலங்கையில் அரசு மேற்கொண்டு வரும் போர் பயங்கரவாதத்துக்கான போர் என இலங்கை  
அரசும், இலங்கை அரசுக்கு சார்பான அமைப்புக்களும் கடும் பரப்புரை மேற்கொண்டுவந்தன. இதை மீறி  
அங்கு இலங்கை அரசு மேற்கொண்டுவரும் இனவழிப்பை ஊடகங்ளுக்கு எடுத்துச்சொல்லி வருவது எதிர்ப்போராளிகளின் ஒரு முக்கிய கவனமாக இருந்தது.  

### அரசியல் தளம்
அப்பொழுது, கனடாவின் நடுவண் அரசாக இருந்த கனடிய மரபுவழி அரசு இலங்கை அரசுக்கு சார்பானதாக இருந்தது. எனினும், தொடர் போராட்டத்தின் மூலம், தமிழ் மக்களுக்கு ஏற்படும் இழப்புகளை பற்றி எடுத்துச் சொல்ல முயற்சி செய்யப்பட்டது. உணவு, மருந்து, உறைவிடம் எப்படி போர் கருவிகளாக இலங்கை அரசால் பயன்படுத்தப்பட்டது பற்றி எடுத்துக்கூறப்பட்டது.  

### பொருளாதரத் தளம்
கனடாவில் வாழும் தமிழர்கள் இலங்கையில் உற்பத்தியாகும் பொரும் தொகைப் பொருட்களை கொள்வனவு செய்கிறார்கள். இதை தடுப்பது எதிர்ப்புப் போராளிகளின் இலக்கு ஆகும்.  

### குடிமக்கள் தளம்
பேரணிகளில், வீதிச் சந்தியில் மட்டுமல்லாமல், நாளாந்தம் சந்திக்கும் இதர மக்களிடமும் இலங்கைப் போரின் கொடுமைகள் பற்றி எடுத்துச் சொல்லவது உத்தியாக இருந்தது.
# சனவரி 29, 2009 பிரான்சியத் தமிழர் பேரணி


**பிரான்சியத் தமிழர் பேரணி** என்பது இலங்கைத் தமிழர் இனவழிப்பை எதிர்த்து சனவரி 29, 2009 பிரான்சின் தலைநகரான பாரிசில் நடாத்தப்பட்ட ஆர்ப்பாட்ட பேரணி ஆகும். இதில் 10 000 மேலாண பிரான்சியத் தமிழர்கள் கலந்துகொண்டார்கள். இந்த நிகழ்வை உலகத் தமிழர் ஒருங்கிணைப்புக் குழு ஒழுங்குசெய்தது.
# கருஞ்சேனை



**கருஞ்சேனை ** (Black Shirts) என்பது இத்தாலியின் பாசிச துணை இராணுவ அமைப்பாகும். முதல் உலகப் போர், மற்றும் இரண்டாம் உலகப்போரில் இப்படையினரின் பங்கு குறிப்பிடத்தக்கது. இவர்கள் *தேசிய பாதுகாப்பு இராணுவ சேவை* என்ற அமைப்பிலும் செயல்பட்டனர்.  

## பெயர்க் கராணம்
இத்தாலியின் வரலாற்று நாயகனாக போற்றப்படுகிற ஜியூசெப் கரிபால்டியின் செஞ்சேனைகளின் செயல்பாடுகளில் கொண்ட ஈர்ப்பால் பெனிட்டோ முசோலினி இந்த கருஞ்சேனை என்ற இராணுவ அமைப்பை தன் அரசியல் செயல்பாட்டிற்கு உறுதுணையாக இருக்க உருவாக்கினார். இதன் அங்கத்தினர்களாக துணை இராணுவத்தினர், அறிவாற்றல் மிக்க தேசியவாதிகள், முன்னால் இராணுவ அதிரடிப் படைவீரர்கள், சிறு நில விவசாயிகள், தொழிற் சங்கத்தினர் இருந்தனர்.  

## செயல்பாடுகள்
இப்படையினர் முசொலினியின் செல்வாக்கை உயர்த்த *கொடுரச்செயல்கள், குழுப்பாலியியல் வன்செயல்கள், பயமுறுத்தல்,* போன்ற செயல்களை முசோலினியை எதிர்ப்பவர்களிடம் புரிந்தனர். இவர்களையுடைய புதிரான செயல்களில் ஒன்றான உணவு பழக்கம் கேஸ்டர் எணைணெயை குடிப்பது, இவர் அமைப்பினரின் உடையைப் பார்த்து இவரிடம் நட்பு பாராட்டிய இட்லர் அவருடைய நாசி ஜெர்மனி இராணுவத்துக்கும் இந்த உடையை மாதிரியாக வைத்து பழுப்பு நிறத்தில் (Brown Shirts) சீறுடை வழங்கினார். கருஞ்சேனை அமைப்பு முசோலினி இறக்கும் வரை செயல்பட்டது பின் கலைக்கப்பட்டது.
# இலங்கைத் தமிழர் பாதுகாப்பு அமைப்பு


**இலங்கைத் தமிழர் பாதுகாப்பு அமைப்பு** என்பது சனவரி 2009 இல் இலங்கை அரசின் தீவிர தமிழர் இனவழிப்பை நிறுத்துவதற்கு நடவடிக்கைகள் எடுக்கவென அமைக்கப்பட்ட ஒரு கூட்டமைப்பு. இந்த அமைப்பில் திமுக இணையவில்லை. அதற்கு மாற்றாக இலங்கை தமிழர் நல உரிமை பேரவை என்ற பெயரில் ஒரு அமைப்பை திமுக அமைத்தது.  

## உறுப்பு அமைப்புகள்
- பாட்டாளி மக்கள் கட்சி
- இந்திய பொதுவுடமைக் கட்சி
- மறுமலர்ச்சி திராவிட முன்னேற்றக் கழகம்
- விடுதலைச் சிறுத்தைகள்
- தமிழ்த் தேசிய இயக்கம்
- தமிழீழ விடுதலை ஆதரவாளர் ஒருங்கிணைப்பு குழு
# புரட்சிகர மாணவர் இளைஞர் முன்னணி


**புரட்சிகர மாணவர் இளைஞர் முன்னணி** என்பது தமிழ்நாட்டில் இயங்கும் ஓர் இடதுசாரி அமைப்பு. கல்வி தனியார்மயமாக்கம், மறுகாலனித்துவம், சாதியம், முதலாளித்துவம், இலங்கைத் தமிழர் இனவழிப்பு போன்வற்றுக்கு எதிராக இந்த அமைப்பின் செயற்பாடுகள் அமைகின்றன. பகத்சிங், லெனின், ஸ்ராலின் போன்றோரை இது முன்னுதாரணமாக கொள்கிறது.
# இலங்கை தமிழர் நல உரிமை பேரவை


**இலங்கை தமிழர் நல உரிமை பேரவை** என்ற அமைப்பு திமுக பெப்ரவரி 3, 2009 அன்று நடாத்திய செயற்குழு கூட்டத்தில் அமைக்கப்பட்டது. சில நாட்களுக்கு முன்னர் பாமக, மதிமுக, விசி, இந்திய பொதுவுடமைக் கட்சி போன்ற கட்சிகளின் கூட்டாக அமைக்கப்பட்ட இலங்கைத் தமிழர் பாதுகாப்பு அமைப்பு இருந்து விலகி திமுக இந்த அமைப்பை முன்னெடுக்கிறது. திராவிடர் கழகத்தின் தலைவர் வீரமணியும் இந்த அமைப்பில் இடம்பெறுகிறார். கனிமொழி உட்பட இதர திமுக உறுப்பினர்கள் பல இக்குழுவில் இடம்பெறுகின்றனர்.  

## விமர்சனம்
"இலங்கை விவகாரத்தில் திமுக செயற்குழு நிறைவேற்றிய தீர்மானம் தமிழர்களை வெட்கப்பட வைத்துள்ளது. இது, காதில் பூ சுற்றும் வேலை என்று பாமக நிறுவனர் ராமதாஸ் கூறியுள்ளார்."
# இணைய அரசு

**இணைய அரசு** அல்லது இணைய ஆட்சி என்பது அரசின் பல்வேறு தேவைகளுக்கு இணைய தொழில்நுட்பத்தை பயன்படுத்துவது ஆகும். தகவலையும் சேவைகளையும் இணையம் ஊடாக பொது மக்களுக்கும் நிறுவனங்களுக்கும் இதர அரச உறுப்புகளுக்கும் இணைய அரசு ஊடாக வழங்கலாம். சட்டம், நீதி, நிர்வாகம் என அனைத்து அரசு துறைகளிலும் இணைய அரசு பயன்படுகிறது.  

## பரிவர்த்தனை (Transaction)
- மின் வரி சமர்ப்பிப்பு
- மின் நலப் பதிவு
- வாகனப் பதிவு
- பிறப்புச் சான்றிதழ்
- இறப்புச் சான்றிதழ்
- தானுந்து ஓடுநர் அனுமதிப் பத்திரம் - Driver's license
- அடையாள அட்டை
- கூப்பன்
- நில உரிமை ஆவணங்கள்
- நலம் அட்டை - Health Care Card
- ஓய்வூதியம்
- உதவித்தொகை
- மாணவர் கடன்
- voters registration
- திருமணப் பதிவு
- அமைப்புகள் பதிவு
- Encumbrance Certificate
- Telemedicine
- online utility payment service
- knowledge base
- Reporting Crime
- Request for police, fire, ems
- Passport Renewal

## தகவல் (Information)
- அரச துறைகளும் சேவைகளும்
- அரச அறிக்கைகள்
- வரவு செலவுத் திட்டம்
- அரச திட்ட விபரங்கள்
- நாடுளுமன்ற உறுப்பினர்களின் செலபு விபரங்கள்
- Trails listing
- Statistics
- Tourist Information
- Transport information

## ஊடாட்டம் (Collaboration)
- கொள்கையாக்கம்
- பின்னூட்டம் (Feedback)
- முறையீடு (Complain Mechanism)

## இவற்றையும் பாக்க
:en:Open source governance
# பெப்ரவரி 4, 2009 தமிழர் இனவழிப்பு தொடர்பாக கனடடிய பாராளுமன்ற அவசர விவாதம்

தமிழர் இனவழிப்பு தொடர்பாக கனடடிய நாடாளுமன்ற அவசர விவாதம் என்பது கனடிய நாடாளுமன்றத்தில் பெப்ரவரி 4, 2004 இலங்கைச் சுரந்திரநாள் அன்று இலங்கை அரசு மேற்கொண்டுவரும் தமிழர் இனவழிப்பு தொடர்பாக நடாத்தப்பட்ட அவசர விவாதக்ம் (Emergency Debate) ஆகும். நாடாளுமன்றத்தை உறுப்பினர்கள் இலங்கை அரசின் படுகொலைகளை, கடத்தைல்களை, கைதுகளை, சித்தரவதைகளை, மனித உரிமை மீறல்களை, பட்டிபோடுதலை, மருத்துமனைகளை குண்டுபோடுதலை கடுமையாக கண்டுத்தனர். கனேடியத் தமிழர்களின் உறுவினர்கள் உணவில்லாமல், மருந்தில்லாமல், இருக்க இடமில்லாமல் அலையும் பரிதாப நிலையை விபரித்தனர். கனடிய அரசு அரச சார்பற்ற நிறுவனங்கள் உடாக வழங்க இருக்கும் 3 மில்லியன் ஒரு தொடக்கம் ஏன்றும் இன்னும் அதிகம் உதவ வேண்டும் என்று வேண்டினர். இலங்கைத் தமிழர்கள் கனடாவுக்கு வருவதை இலகுவாக்க வேண்டும் என்று வேண்டினர். Common Wealth, UN, போன்ற தளங்களில் இலங்கை அரசை கண்டிக்க நடவடிக்கைகள் எடுக்க வேண்டும் என்று வேண்டினர். இலங்கைத் தூதரகத்தை, வெளியுறவு அமைச்சைத் தொடர்பு கொண்டு கனடிய அரசின் கண்டிப்பை தெரிவிக்க வேண்டினர்.  

## Complete Debate
- Emergency Debate
# வீட்டோ அதிகாரம் பெற்ற நாடுகள்

**ஐக்கிய நாடுகளில் வீட்டோ அதிகாரம்** (*United Nations Security Council veto power*) எனப்படுவது ஐக்கிய நாடுகள் பாதுகாப்பு சபையில் நிரந்தர உறுப்பு நாடுகளாக இருக்கும் சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து), ஐக்கிய அமெரிக்கா ஆகிய ஐந்து நாடுகள் கொண்டுள்ள சிறப்பு அதிகாரம் ஆகும். இரண்டாம் உலகப்போரின் வெற்றிக்கு இந்த 5 நாடுகளின் பங்கு வெளியுலகுக்குத் தெரிய வந்ததால் ஐநா அமைக்கப்பட்ட 1946 ஆம் ஆண்டு முதல் வீட்டோ (தடுத்து நிறுத்தும்) அதிகாரம் பெற்ற நாடுகள் என்ற சிறப்பை இந்நாடுகள் பெறுகின்றன. இந்த அதிகாரத்தை ஐ நா பாதுகாப்பு சபையின் பச்சை அறிக்கை (The green papers of U N Security Council) தெளிவுபட அறிவித்துள்ளது. இதன்படி பாதுகாப்பு சபையின் பெரும்பான்மை உறுப்பினர்களின் (இதர உறுப்பு நாடுகள்) ஆதரவு பெற்றிருந்தாலும் இந்த 5 நாடுகளின் எவரேனும் ஒருவர் எதிர்ப்பு தெரிவித்து வாக்களித்தால் அந்தத் தீர்மானம் தோல்வியடையும் என்று ஐ நா சட்ட பிரிவு 27 ல் வரையறுக்கப்பட்டுள்ளது.  

ஐ நா பாதுகாப்பு சபையின் நிரந்தர உறுப்பினர்களாக இருக்கும் வீட்டோ அதிகாரம் பெற்ற நாடுகளின் தேசியக் கொடிகள்:  

- 
- 
- 
- 
-
# விதான சௌதா



**விதான் சௌதா** (Vidhana Soudha) என்னும் மாளிகை பெங்களூரில் அமைந்துள்ளது. இங்கு கர்நாடக சட்டமன்றம் இயங்குகிறது. இக்கட்டிடம் அமைய காரணமாக இருந்தவர் கர்நாடக முதலமைச்சராக இருந்த கெங்கல் அனுமந்தைய்யா. இது கர்நாடக பொதுப் பணித் துறையினரால் கட்டப்பட்டது. ஐரோப்பா, உருசியா, அமெரிக்கா போன்ற மற்ற நாடுகளை சுற்றிப் பார்த்து பல்வேறு வகையிலான வடிவங்களைக் கண்டு பின் இக்கட்டிடத்தின் அடிக்கல் நாட்டும் விழாவை இந்தியாவின் தலைமை அமைச்சராக இருந்த சவகர்லால் நேரு, 1951-ஆம் ஆண்டின் சூலை பதின்மூன்றாம் நாளில் ஆரம்பிக்கப்பட்டது. இக்கட்டிடம் கட்டுமான மேலாண்மை கட்டடக் கலைஞரும், பொறியாளருமான பி. ஆர். மாணிக்கம் தலைமையில் 1956 ல் கட்டி முடிக்கப்பட்டது.  

நான்கு மேல்தளங்களையும், ஒரு அடித்தளத்தையும் கொண்ட இக்கட்டிடம் 700 அடி நீளத்தையும் 350 அடி அகலத்தையும் கொண்டது. இது இந்தியாவிலேயே அதிக பரப்பளவிலான சட்டமன்றக் கட்டிடம். இக்கட்டிடத்தை கட்டி முடிக்க 17.5 மில்லியன் ரூபாய் செலவானது.  

தற்போது இக்கட்டிடத்தை பராமரிக்கும் பணியை கர்நாடக பொதுப் பணித் துறை மேற்கொண்டுள்ளது